
	Audito išvada

	DĖL BIRŠTONO SAVIVALDYBĖS 2013 METŲ

konsoliduotųjų finansinių AtasKAITų rinkinio


	


2014 m. liepos 17 d. Nr. 3-18
                 Vykdydama Vietos savivaldos įstatymo 27 straipsnio 1 dalies 2 punkto, Lietuvos Respublikos biudžeto sandaros įstatymo 37 str. nuostatas ir 2014 metų Birštono savivaldybės kontrolės ir audito tarnybos veiklos planą, Birštono savivaldybės kontrolierė atliko Birštono savivaldybės 2013 metų konsoliduotųjų ataskaitų rinkinio (Savivaldybės biudžetinių įstaigų, Savivaldybės iždo, Privatizavimo fondo ir viešojo sektoriaus subjektų finansinių ataskaitų rinkiniai) auditą, kurį sudaro savivaldybės konsoliduotųjų finansinių ataskaitų rinkinys ir savivaldybės biudžeto vykdymo ataskaitų rinkinys, kurio sudėtyje yra ir savivaldybės skolos, ir suteiktų garantijų ataskaitos.
                  Vadovybės atsakomybė.

                  Už Savivaldybės konsoliduotųjų ataskaitų rinkinio parengimą ir teisingą pateikimą, pagal Lietuvos Respublikos Vietos savivaldos ir Biudžeto sandaros įstatymų nuostatas, yra atsakingas Birštono savivaldybės administracijos direktorius.  Už savivaldybės biudžeto asignavimų naudojimo teisėtumą, asignavimų naudojimą galimu ekonomiškiausiu ir efektyviausiu būdu, programose nustatytų tikslų pasiekimą ir žemesniojo lygio ataskaitų rinkinių sudarymą atsakingi asignavimų valdytojų vadovai.
                  Auditoriaus atsakomybė.

                   Mūsų pareiga, remiantis atliktu auditu, pareikšti nepriklausomą nuomonę dėl Birštono savivaldybės 2013 metų konsoliduotųjų ataskaitų rinkinio.

Auditas atliktas pagal Tarptautinių audito standartų reikalavimus,kuriuose nustatyta, kad auditą turime planuoti ir atliktitaip,kad gautume pakankamą užtikrinimą dėl konsoliduotųjų finansinių ataskaitų duomenų tinkamo ir teisingo pateikimo. Audito metu surinkome įrodymus, kuriais pagrindėme Birštono savivaldybės lėšų apskaitos sistemos ir vidaus kontrolės, finansinių ataskaitų rinkinių parengimo ir pateikimo, vertinimus. 
             Auditas suplanuotas ir atliktas taip, kad būtų galima gauti pakankamą pagrindą tvirtinti, jog nėra reikšmingų informacijos iškraipymų asignavimų valdytojų buhalterinės apskaitos ir atskaitomybės dokumentuose, įvertinti Savivaldybės administracijos sukurtas ir taikomas kontrolės priemones tinkamai informacijai iš kitų asignavimų valdytojų gauti,  įvertinta Savivaldybės biudžeto asignavimų pagal programas vykdymas bei skirtų savivaldybės biudžeto lėšų panaudojimo teisėtumas.
            Audito metu surinkta įrodymai, kuriais pagrįsta Birštono savivaldybės administracijos biudžeto lėšų apskaitos sistemos ir vidaus kontrolės, finansinės atskaitomybės ataskaitų parengimo ir pateikimo, savivaldybės lėšų naudojimo, disponavimo jomis teisėtumo, vertinimas.

             Manome, kad surinkti įrodymai dėl  savivaldybės 2013 metų finansinių ataskaitų rinkinių teisingumo ir dėl savivaldybės lėšų ir turto valdymo, naudojimo, disponavimo jais teisėtumo suteikia pagrindą nuomonei pareikšti.


Remiantis audito rezultatais, mūsų  nuomone 2013 metų Birštono savivaldybės konsoliduotųjų finansinių ataskaitų rinkinys visais reikšmingais atžvilgiais parodo tikrą ir teisingą Birštono savivaldybės  2013 m. gruodžio 31 d. finansinę būklę, 2013 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus, konsoliduotųjų finansinių ataskaitų rinkinys visais reikšmingais atžvilgiais parengtas ir pateiktas pagal Lietuvos respublikos teisės aktus, reglamentuojančius šio rinkinio sudarymą.
           Audito metu atliktas Aiškinamojo rašto, kuris yra pridėtas prie audituotos 2013 metų Birštono savivaldybės finansinių ataskaitų rinkinio, patikrinimas. Už šį Aiškinamąjį raštą atsakinga Savivaldybės administracija. Mūsų pareiga, remiantis atliktu patikrinimu pareikšti nuomonę ar administracijos parengtame Aiškinamąjame rašte pateikti duomenys atitinka finansinių ataskaitų rinkinyje pateiktiems duomenims.
         Remdamasi atliktu patikrinimu, nustatyta, kad pateiktame Aškinamąjame rašte nepastebėta jokių reikšmingų neatitikimų lyginant su 2013 metų finansinių ataskaitų rinkinio ataskaitomis ir kitomis ataskaitomis iš kurių jos buvo sudarytos.  

         Audito išvada pateikta kartu su audito ataskaita.
Savivaldybės kontrolierė

